28.

II priedėlis iš dalies keičiamas taip: a) turinys iš dalies keičiamas taip: i) Nr. 4 pavadinimas pakeičiamas taip: „Pereinamojo laikotarpio nuostatų taikymas“; ii) Nr. 6 pavadinimas pakeičiamas taip: „15 skyriaus taisyklių taikymas“; iii) papildomai įrašoma: „Nr. 26: Ekspertai / kompetentingi asmenys Nr. 27: Pramoginiai laivai“ b) Administracinis nurodymas Nr. 4 pakeičiamas taip: „ADMINISTRACINIS NURODYMAS Nr. 4. Pereinamojo laikotarpio nuostatų taikymas (II priedo 15–22b, 24 ir 24a skyriai) 1. PEREINAMOJO LAIKOTARPIO NUOSTATŲ TAIKYMAS SUJUNGIANT LAIVO DALIS 1.1. Principai Kai tarpusavyje jungiamos skirtingų laivų dalys, status quo apsauga suteikiama tik toms dalims, kurios priklauso laivui, kurio Bendrijos sertifikatas lieka galioti. Todėl pereinamojo laikotarpio nuostatos gali būti taikomos tik toms dalims. Kitos dalys laikomos naujai pastatytu laivu. 1.2. Pereinamojo laikotarpio nuostatų taikymas išsamiai 1.2.1. Kai jungiamos skirtingų laivų dalys, pereinamojo laikotarpio nuostatos gali būti taikomos tik toms dalims, kurios priklauso laivui, kurio Bendrijos sertifikatas lieka galioti. 1.2.2. Dalys, kurios nepriklauso laivui, kurio sertifikatas lieka galioti, laikomos naujai pastatytu laivu. 1.2.3. Kai prie laivo pridedama kito laivo dalis, pertvarkytas laivas gauna laivui, kurio Bendrijos sertifikatas lieka galioti, priklausiusį Europos laivų identifikavimo numerį. 1.2.4. Kai perdarytam laivui lieka esamas arba išduodamas naujas Bendrijos sertifikatas, į Bendrijos sertifikatą papildomai įrašomi seniausios laivo dalies pastatymo metai. 1.2.5. Jei prie laivo prijungiamas naujas laivapriekis, jame įrengto laivapriekio privairavimo įrenginio variklis taip pat turi atitikti galiojančius reikalavimus. 1.2.6. Jei prie laivo prijungiamas naujas laivagalis, jame įrengti varikliai taip pat turi atitikti galiojančius reikalavimus. 1.3. Pavyzdžiai 1.3.1. Laivas sumontuotas iš dviejų senesnių laivų (1-asis laivas pastatytas 1968 m.; 2-asis – 1972 m.). Panaudotas visas 1-asis laivas, išskyrus pirmagalį – jis paimtas iš 2-ojo laivo. Sumontuotas laivas gauna 1-ojo laivo Bendrijos sertifikatą. Surinkto laivo pirmagalyje, inter alia, turi būti įrengtos nišos inkarams. 1.3.2. Laivas sumontuotas iš dviejų senesnių laivų (1-asis laivas pastatytas 1975 m.; 2-asis – 1958 m., o seniausia jo dalis – 1952 m.). Panaudotas visas 1-asis laivas, išskyrus pirmagalį – jis paimtas iš 2-ojo laivo. Sumontuotas laivas gauna 1-ojo laivo Bendrijos sertifikatą. Surinkto laivo pirmagalyje, inter alia, turi būti įrengtos nišos inkarams. Į Bendrijos sertifikatą papildomai įrašoma seniausia 2-ojo laivo dalis, pagaminta 1952 m. 1.3.3. 2001 m. statybos laivo laivagalis prijungtas prie 1988 m. statybos laivo. Laive lieka 1988 m. statybos laivo variklis. Šiuo atveju variklis turi būti patvirtinto tipo. Jis turėtų būti patvirtinto tipo ir tuo atveju, jeigu laive būtų likęs 2001 m. statybos laivo variklis. 2. PEREINAMOJO LAIKOTARPIO NUOSTATŲ TAIKYMAS KEIČIANT LAIVO TIPĄ (LAIVO PASKIRTĮ) 2.1. Principai 2.1.1. Priimant bet kokį sprendimą dėl pereinamojo laikotarpio nuostatų taikymo keičiant laivo tipą (laivo tipą; laivo paskirtį), taikant šios direktyvos II priedą svarbiausi yra saugos aspektai. 2.1.2. Laivo tipas laikomas pakeistu, jei naujo tipo laivui taikomi saugos reikalavimai skiriasi nuo senojo tipo laivui taikytų reikalavimų; taip yra, jei II priedo 15–22b skyrių specialiosios nuostatos taikomos naujajam tipui, bet netaikomos senajam. 2.1.3. Pakeitus laivo tipą laikomasi visų šiam tipui skirtų specialiųjų nuostatų ir reikalavimų; šiems reikalavimams negali būti taikomos pereinamojo laikotarpio nuostatos. Tai taikoma ir dalims, kurios perimamos iš esamų laivų ir kurioms taikomi šie specialieji reikalavimai. 2.1.4. Tanklaivio pertvarkymas į sausakrūvį laivą nėra laivo tipo pakeitimas pagal 2.1.2 punktą. 2.1.5. Laivą su kajutėmis pertvarkius į dieninių reisų laivą, visos naujos dalys turi visiškai atitikti taikomus reikalavimus. 2.2. Pereinamojo laikotarpio nuostatų taikymas išsamiai 2.2.1. Atnaujintoms laivo dalims taikoma 24.02 straipsnio 2 dalis (N.R.C.) arba 24a.02 straipsnio 2 dalis; taigi naujoms laivo dalims negali būti taikomos pereinamojo laikotarpio nuostatos. 2.2.2. Nekeičiamoms laivo dalims, išskyrus 2.1.3 antrame sakinyje nurodytas dalis, ir toliau gali būti taikomos pereinamojo laikotarpio nuostatos. 2.2.3. Jei pakeičiami laivo matmenys, pereinamojo laikotarpio nuostatos nebetaikomos su šiuo pakeitimu susijusioms dalims (pvz., atstumas iki taraninės pertvaros, antvandeninio borto ir inkaro). 2.2.4. Pakeitus laivo tipą taikomi tik tie II priedo specialieji reikalavimai, kurie skirti naujajam laivo tipui. Visos dalys ir įrangos komponentai, kuriems turėjo poveikį laivo pertvarkymas, turi atitikti taikomus II priedo II ir III dalių reikalavimus. 2.2.5. Tada laivui išduodamas naujas arba iš dalies pakeistas Bendrijos sertifikatas ir tiek pradinės, tiek pertvarkytos konstrukcijos sertifikato 7 ir 8 langeliuose įrašoma pastaba. 2.3. Pavyzdžiai 2.3.1. Krovininis laivas (pastatytas 1996 m.) pertvarkytas į keleivinį laivą. Visam laivui taikomas II priedo 15 skyrius, netaikant pereinamojo laikotarpio nuostatų. Jei laivapriekis nepakeistas nei pagal pertvarkymo planus, nei pagal 15 skyrių, laivui nebūtinos inkarų nišos pagal 3.03 straipsnį. 2.3.2. Vilkikas (pastatytas 1970 m.) pertvarkytas į vilkiką stūmiką. Fizinį pertvarkymą sudaro tik denio įrangos pakeitimas ir stūmimo įrenginio įrengimas. Gali būti toliau taikomos visos 1970 m. statybos laivui taikytos pereinamojo laikotarpio nuostatos, išskyrus 5 ir 7 (iš dalies) skyrius, 10.01 straipsnį ir 16.01 straipsnį. 2.3.3. Motorinis tanklaivis (pastatytas 1970 m.) pertvarkytas į vilkiką stūmiką. Fizinį pertvarkymą sudaro laivapriekio ir krovinių skyriaus atskyrimas, denio įrangos pakeitimas ir stūmimo įrenginio įrengimas. Gali būti toliau taikomos visos 1970 m. statybos laivui taikytos pereinamojo laikotarpio nuostatos, išskyrus 5 ir 7 (iš dalies) skyrius, 10.01 straipsnį ir 16.01 straipsnį. 2.3.4. Motorinis tanklaivis pertvarkytas į motorinį krovininį laivą. Motorinis krovininis laivas turi atitikti taikomus darbo vietos saugos reikalavimus, ypač II priedo 11 skyriaus 11.04 straipsnyje nurodytus reikalavimus. 3. PEREINAMOJO LAIKOTARPIO NUOSTATŲ TAIKYMAS PERTVARKANT KELEIVINIUS LAIVUS 3.1. Pereinamojo laikotarpio nuostatų taikymas 3.1.1. Pertvarkymo priemonės, būtinos, kad būtų laikomasi 15 skyriaus reikalavimų, nepaisant to, kada jų imamasi, nėra C pertvarkymas pagal II priedo 24.02 straipsnio 2 dalį, 24.03 straipsnio 1 dalį ar 24.06 straipsnio 5 dalį ar atitinkamai 24a.02 ar 24a.03 straipsnius. 3.1.2. Laivą su kajutėmis pertvarkius į dieninių reisų laivą, visos naujos dalys turi visiškai atitikti taikomus reikalavimus. 3.2. Pavyzdžiai 3.2.1. Keleiviniame laive (pastatytame 1995 m.) ne vėliau kaip iki 2015 m. sausio 1 d. turi būti įrengta antra nepriklausoma varomoji sistema. Jei savanoriškai keleivinis laivas kitaip nepertvarkomas, nebūtina atlikti stovumo skaičiavimo pagal naujuosius reikalavimus, tačiau, jei to objektyviai reikia, stovumo skaičiavimas gali būti atliekamas remiantis valstybės narės pradiniais stovumo reikalavimais. 3.2.2. Keleivinis laivas (pastatytas 1994 m., laivo sertifikatas paskutinį kartą atnaujintas 2012 m.) iki 2016 m. bus pailgintas 10 m. Be to, šiame laive turi būti įrengta papildoma varomoji sistema. Reikės atlikti naujus stovumo skaičiavimus remiantis 15 skyriaus nuostatomis dėl vieno skyriaus būsenos ir dviejų skyrių būsenos. 3.2.3. Keleiviniame laive (pastatytame 1988 m.) įrengiama galingesnė varomoji sistema, įskaitant sraigtus. Tai yra didelis pertvarkymas, todėl būtina atlikti stovumo skaičiavimą. Jis turi būti atliekamas pagal galiojančius reikalavimus.“ c) Administracinis nurodymas Nr. 6 pakeičiamas taip: „ADMINISTRACINIS NURODYMAS Nr. 6. 15 skyriaus reikalavimų taikymas Vietinės pertvaros Pereinamojo laikotarpio reikalavimai uždaroms patalpoms, pastatytoms su tentais ar panašiais kilnojamaisiais įrenginiais (II priedo 15.02 straipsnio 5 dalis, 15.03 straipsnio 4 dalis ir 15.03 straipsnio 9 dalis) 1. VIETINĖS PERTVAROS (15.02 STRAIPSNIO 5 DALIS) Pagal 15.02 straipsnio 5 dalį įmanoma, kad vietinės vandeniui nelaidžios pertvaros, pvz., skersinėmis pertvaromis padalytos dvigubo dugno talpyklos, kurių ilgis didesnis už pažeidimo, į kurį reikia atsižvelgti, ilgį nebus įtrauktos į skaičiavimą. Tokiu atveju gali būti neįmanoma atsižvelgti į skersines pertvaras, jeigu jos nesiekia pertvarų denio. Dėl to pertvarų paskirstymas gali būti netinkamas. Reikalavimo išaiškinimas: Jei vandeniui nelaidus skyrius yra ilgesnis nei reikalaujama 15.03 straipsnio 9 dalyje ir jame yra vietinių pertvarų, kurios sudaro vandeniui nelaidžius smulkesnius skyrius ir tarp kurių atstumas yra didesnis nei mažiausias pažeidimo ilgis, į jas galima atsižvelgti skaičiuojant apgadinto laivo stovumą. 2. SU STOVUMU SUSIJĘ PEREINAMOJO LAIKOTARPIO REIKALAVIMAI UŽDAROMS PATALPOMS, PASTATYTOMS SU TENTAIS AR PANAŠIAIS KILNOJAMAISIAIS ĮRENGINIAIS (15.03 STRAIPSNIO 5 DALIS) Uždaros patalpos, pastatytos su tentais ar panašiais kilnojamaisiais įrenginiais, gali pabloginti laivo stovumą, kadangi, jei jos yra pakankamo dydžio, turi poveikį vėjo slėgio sukeltam svirimo momentui, Reikalavimo išaiškinimas: Pastačius uždarą patalpą su tentais ar panašiais kilnojamaisiais įrenginiais laivuose, kurių sertifikatas pirmą kartą išduotas iki 2006 m. sausio 1 d. arba kuriems taikomos 24.06 straipsnio 2 dalies antro sakinio nuostatos, turi būti atliktas naujas stovumo skaičiavimas pagal šią direktyvą, jeigu tų patalpų šoninio paviršiaus plotas Awz viršija 5 % viso šoninio paviršiaus ploto Aw, į kurį turi būti atsižvelgiama kiekvienu atveju.“ d) Administracinio nurodymo Nr. 7 1 dalis pakeičiama taip: „1 DALIS. Leidžiami specialieji inkarai Šioje lentelėje nurodyti specialieji mažesnės masės inkarai, kuriuos kompetentingos institucijos leidžia pagal 10.01 straipsnio 5 dalį. Inkaro Nr. Priimtinas inkaro masės sumažinimas (%) Kompetentinga institucija 1. HA-DU 30 % Vokietija 2. „D’Hone Spezial“ 30 % Vokietija 3. „Pool 1“ (tuščiaviduris) 35 % Vokietija 4. „Pool 2“ (vientisas) 40 % Vokietija 5. „De Biesbosch-Danforth“ 50 % Vokietija 6. „Vicinay-Danforth“ 50 % Prancūzija 7. „Vicinay AC 14“ 25 % Prancūzija 8. „Vicinay“ 1 tipo 45 % Prancūzija 9. „Vicinay“ 2 tipo 45 % Prancūzija 10. „Vicinay“ 3 tipo 40 % Prancūzija 11. „Stockes“ 35 % Prancūzija 12. „D’Hone-Danforth“ 50 % Vokietija 13. „Schmitt HHP-anker“ 40 % Nyderlandai 14. SHI aukštai laikomi inkarai, ST tipo (standartiniai) 30 % Nyderlandai 15. SHI aukštai laikomi inkarai, FB tipo (visiškai subalansuoti) 30 % Nyderlandai 16. „Klinsmann“ inkaras 30 % Nyderlandai 17. „HA-DU-POWER“ inkaras 50 % Vokietija“ e) Administracinio nurodymo Nr. 11 4 punkte, po paaiškinimo dėl Bendrijos sertifikato 2 punkto įrašomas šis paaiškinimas dėl Bendrijos sertifikato 10 punkto: „10. Laivams, kuriems leidžiama plaukioti Reinu, t. y.: a) tiems, kurie visiškai atitinka II priedą, įskaitant pereinamojo laikotarpio nuostatas dėl 24 skyriaus, ir b) tiems, kuriems netaikomos 24a skyriaus pereinamojo laikotarpio nuostatos arba IV priede numatyti sumažinti reikalavimai, įtraukoje „- Bendrijos vandenų keliuose šioje (-se) srityje (-se)“ papildomai įrašoma: a) Reine arba b) R zonoje“. 4 punkte paaiškinimas dėl Bendrijos sertifikato 43 punkto iš dalies keičiamas taip: „43. Čia neįtraukti nešiojamieji gesintuvai, kurių reikalaujama pagal kitas saugos taisykles, pvz., Europos susitarimą dėl tarptautinio pavojingų krovinių vežimo vidaus vandenų keliais (ADN).“ f) Administracinio nurodymo Nr. 17 3 dalis pakeičiama taip: „3. PRIĖMIMO BANDYMAS 3.1. Ekspertas turi patikrinti gaisro aliarmo sistemas: a) prieš pirmą kartą pradedant eksploatuoti; b) prieš pradedant eksploatuoti po bet kokio didesnio pakeitimo ar remonto; c) reguliariai, ne rečiau kaip kas dveji metai. Tokie mašinų skyrių ir katilinių patikrinimai atliekami įvairiomis mašinos veikimo ir kintančiomis vėdinimo sąlygomis. Patikrinimus, nurodytus c punkte, gali atlikti ir kompetentingas asmuo iš kompetentingos įmonės, kurios specializacija yra gaisro gesinimo sistemos. 3.2. Išduodamas eksperto arba kompetentingo asmens pasirašytas patikrinimo sertifikatas, jame nurodoma patikrinimo data.“ g) Administracinio nurodymo Nr. 18 4 dalis pakeičiama taip: „4. 2 ir 3 dalyse nustatyti reikalavimai taip pat laikomi įvykdytais, jei kiekviena iš abiejų dalių atitinka stovumo reikalavimus, nustatytus Europos susitarimo dėl tarptautinio pavojingų krovinių vežimo vidaus vandenų keliais (ADN) 9.1.0.95.2 dalyje.“ h) Administracinio nurodymo Nr. 21 8 dalis pakeičiama taip: „8. Priėmimo bandymas 8.1. Ekspertas turi patikrinti LLL skaistį: a) prieš pirmą kartą pradedant eksploatuoti; b) prieš pradedant eksploatuoti po bet kokio didesnio pakeitimo ar remonto; c) reguliariai, ne rečiau kaip kas penkeri metai. Patikrinimus, nurodytus c punkte, gali atlikti ir kompetentingas asmuo, išmanantis saugos nuorodų sistemas. 8.2. Išduodamas eksperto arba kompetentingo asmens pasirašytas patikrinimo sertifikatas, jame nurodoma patikrinimo data. 8.3. Jei, atlikus vieną matavimą, skaistis neatitinka šiame administraciniame nurodyme nustatytų reikalavimų, matavimai turi būti atliekami ne mažiau kaip dešimtyje vienodai nutolusių taškų. Jei daugiau kaip 30 % matavimo rezultatų neatitinka šiame administraciniame nurodyme nustatytų reikalavimų, saugos nuorodų sistemos turi būti pakeistos. Jei šiame administraciniame nurodyme nustatytų reikalavimų neatitinka 20–30 % matavimo rezultatų, saugos nuorodų sistemos turi būti vėl patikrintos per vienerius metus.“ i) Administracinio nurodymo Nr. 24 4 dalis pakeičiama taip: „4. Dujų nuotėkio detektorių kalibravimas ir tikrinimas, ribotos naudojimo trukmės dalių keitimas 4.1. Ekspertas arba kompetentingas asmuo pagal gamintojo nurodymus kalibruoja ir tikrina dujų nuotėkio detektorius: a) prieš pirmą kartą pradedant eksploatuoti; b) prieš pradedant eksploatuoti po bet kokio didesnio pakeitimo ar remonto; c) reguliariai. Išduodamas eksperto arba kompetentingo asmens pasirašytas kalibravimo ir patikrinimo sertifikatas, jame nurodoma patikrinimo data. 4.2. Ribotos naudojimo trukmės įspėjimo apie dujas įrangos dalys turi būti tinkamai pakeistos prieš baigiantis nustatytam jų naudojimo laikui.“ j) Įrašomi šie administraciniai nurodymai Nr. 26 ir 27: „ADMINISTRACINIS NURODYMAS Nr. 26 Ekspertai ir kompetentingi asmenys (II priedo 1.01 straipsnio 106 ir 107 dalys) Ekspertai Ekspertai reikalingi atliekant priėmimo bandymus, kuriems būtinos specialiosios žinios atsižvelgiant į sistemų sudėtingumą ar į reikalaujamą saugos lygį. Tokius priėmimo bandymus turi teisę atlikti šie asmenys arba institucijos: — klasifikacinės bendrovės, kurios turi savo srities ekspertus arba turi leidimą kviesti išorės ekspertus ar institucijas ir taiko būtinas tų asmenų ar institucijų atrankos kokybės kontrolės sistemas, — kontrolės įstaigų ar susijusių institucijų darbuotojai, — oficialiai patvirtinti asmenys ar institucijos, turintys pripažintą patirtį vykdant patikrinimus susijusioje srityje, taip pat šį patvirtinimą gali išduoti laivų kontrolės įstaigos, veikdamos kaip valstybinės agentūros, geriausia remdamosi kokybės užtikrinimo sistema. Asmuo ar institucija taip pat laikomi patvirtintais, jeigu jie yra atlikę oficialią atrankos procedūrą, kuria konkrečiai vertinamas reikiamos kompetencijos ir patirties turėjimas. Kompetentingi asmenys Kompetentingi asmenys reikalingi, pvz., atliekant reguliarias saugos įrangos apžiūras ir veikimo patikrinimus. Kompetentingi asmenys gali būti: — asmenys, kurie pagal savo profesinį išsilavinimą ir patirtį yra pakankamos kompetencijos, kad galėtų įvertinti specifines situacijas ir aplinkybes, pvz., laivų kapitonai, laivybos įmonių saugos pareigūnai, reikiamą patirtį turintys įgulos nariai, — įmonės, kurios turi sukaupusios pakankamai specialiųjų žinių vykdydamos savo nuolatinę veiklą, pvz., laivų statyklos ar įrengimo įmonės, — specialiosios paskirties sistemų (pvz., gaisro gesinimo sistemų, valdymo įrangos) gamintojai. Terminija Vokiečių k. Anglų k. Prancūzų k. Olandų k. Sachverständiger expert expert erkend deskundige Sachkundiger competent person spécialiste deskundige Fachfirma competent firm société spécialisée deskundig bedrijf Priėmimo bandymai Šioje lentelės pateikta priėmimo bandymų plano suvestinė, įskaitant bandymų dažnumą ir jiems atlikti reikalingo inspektoriaus tipą. Lentelė yra tik informacinio pobūdžio. Taisyklė Dalykas Ilgiausias tikrinimo intervalas Inspektorius 6.03 str. 5 dalis Hidrauliniai cilindrai, siurbliai ir varikliai 8 metai Kompetentinga įmonė 6.09 str. 3 dalis Motorizuoti valdymo įrenginiai 3 metai Kompetentingas asmuo 8.01 str. 2 dalis Slėginiai indai 5 metai Ekspertas 10.03 str. 5 dalis Nešiojamieji gesintuvai 2 metai Kompetentingas asmuo 10.03a str. 6 dalies d punktas Integruotosios gaisro gesinimo sistemos 2 metai Kompetentingas asmuo arba įmonė 10.03b str. 9 dalies b ir dd punktai Integruotosios gaisro gesinimo sistemos 2 metai Kompetentingas asmuo arba įmonė 10.04 str. 3 dalis Pripučiamosios valtys Pagal gamintojo nurodymus 10.05 str. 3 dalis Gelbėjimosi liemenės Pagal gamintojo nurodymus 11.12 str. 6 dalis Kranai 10 metų Ekspertas 11.12 str. 7 dalis Kranai 1 metai Kompetentingas asmuo 14.13 straipsnis Suskystintų dujų įranga 3 metai Ekspertas 15.09 str. 9 dalis Gelbėjimo prietaisai Pagal gamintojo nurodymus 15.10 str. 9 dalis Izoliacijos varža, įžeminimas Prieš baigiant galioti Bendrijos sertifikatui Administracinis nurodymas Nr. 17 Priešgaisrinės signalizacijos sistemos 2 metai Ekspertas arba kompetentingas asmuo Administracinis nurodymas Nr. 21 Saugos nuorodų sistemos 5 metai Ekspertas arba kompetentingas asmuo Administracinis nurodymas Nr. 24 Įspėjimo apie dujas įranga Pagal gamintojo nurodymus Ekspertas arba kompetentingas asmuo ADMINISTRACINIS NURODYMAS Nr. 27 Pramoginiai laivai (II priedo 21.02 straipsnio 2 dalis, kartu su 7.02 straipsniu, 8.05 straipsnio 5 dalimi, 8.08 straipsnio 2 dalimi ir 8.10 straipsniu) 1. Bendrosios nuostatos Pateikiami į rinką iki 24 m ilgio pramoginiai laivai turi atitikti Europos Parlamento ir Tarybos direktyvos 94/25/EB (14) su pakeitimais, padarytais Direktyva 2003/44/EB (15), reikalavimus. Pagal šios direktyvos 3 straipsnį kartu su 2 straipsniu, 20 m ir ilgesni pramoginiai laivai turi turėti Bendrijos vidaus vandenų laivybos sertifikatą, kuriuo patvirtinama, kad laivas atitinka II priedo techninius reikalavimus. Kadangi reikėtų išvengti tam tikros naujai pastatytų pramoginių laivų įrangos ir įrenginių dvigubo tikrinimo ar sertifikavimo, susijusio su tam tikromis II priedo 21.02 straipsnio nuostatomis, šiame administraciniame nurodyme pateikiama informacija apie tuos 21.02 straipsnio reikalavimus, kurie jau pakankamai reglamentuoti Direktyva 94/25/EB. 2. 21.02 straipsnio reikalavimai, reglamentuoti Direktyva 94/25/EB Išduodama Bendrijos vidaus vandenų laivybos sertifikatą laivams, kuriems taikoma Direktyva 94/25/EB, tikrinimo įstaiga (vykdydama pradinį patikrinimą) neturi reikalauti papildomo tikrinimo ar sertifikavimo pagal toliau nurodytus II priedo 21.02 skyriaus 2 dalies reikalavimus, jei patikrinimui pateiktas laivas į rinką buvo pateiktas ne anksčiau kaip prieš 3 metus ir neatlikta jokių laivo pakeitimų, o atitikties deklaracijoje yra nuorodos į šiuos darniuosius ar jiems lygiaverčius standartus: — – 7.02 straipsnis – EN ISO 11591:2000, (Neribotas matomumas) — – 8.05 straipsnio 5 dalis – EN ISO 10088:2001, (Degalų bakai ir vamzdžiai) — – 8.08 straipsnio 2 dalis – EN ISO 15083:2003, (Triumo siurblių sistemos) — – 8.10 straipsnis – EN ISO 14509, (Skleidžiamas triukšmas)